Oflag XXI-C

**Oflag XXI-C ** var en tysk krigsfangeleir for offiserer under andre verdenskrig. Leiren lå i Polen, i området den nasjonalsosialistiske tyske regjeringen kalte Reichsgau Wartheland, inkorporert i Tyskland 1939&ndash;1945.

## Bakgrunn

Leiren ble opprinnelig etablert nær Skoki (på tysk Schokken), 30&nbsp;km nordøst for Poznań. Deretter ble den flyttet til Grune bei Lissa (Gronowo ved Leszno), der det var ankommet 343 offiserer fra Norge. Samtidig ble også 612 offiserer sendt til Ostrzeszów (på tysk Schildberg) 29&nbsp;km sør for Ostrów Wielkopolskie. I desember 1943 ble alle norske offiserer, til sammen rundt , samlet i Oflag XXI-C i Schildberg. I desember ankom også 32 soldater og offiserer som ble tatt av tyskerne på Svalbard under «Operasjon Zitronella». Nordmennene overtok bygninger som tidligere var blitt brukt som krigsfangeleir for sårede og syke britiske soldater (Stalag XXI-A). Leiren var unik ved at den brukte flere bygninger i byens sentrum, rekvirert fra de polske beboerne. Bygningene lå ikke ved siden av hverandre, og hver enkelt bygning var inngjerdet med piggtråd.

Oflag XXI-C var en leir for norske offiserer arrestert i 1942 og 1943, de fleste under opprenskningsaksjonen Aktion Polarkreis den 16. august 1943.  norske offiserer satt i leiren mellom 1942 til 1945. I januar 1945 ble de marsjert vestover, til Luckenwalde ved Berlin og senere Schlesien.

I 1982 ble det norske Krigsfangemuseet i Schildberg etablert på stedet.

## Tidslinje
* Februar 1942 – Oflag XXI-A i Schokken fikk nytt nummer Oflag XXI-C. De første norske offiserene ankommer.
* 16. august 1943 ble om lag 1300 norske offiserer arrestert av det tyske Wehrmacht i Norge.
* September 1943 – offiserene flyttes fra Schokken til Grune bei Lissa, der leiren fikk betegnelsen Oflag XXI C z, der den lille z-en betyr filialleir. I desember 1943 ble leiren i Grune nedlagt og de norske offiserene flyttet til Ostrzeszów.
* 1943 - de norske offiserene innkvarteres som følger: 630 i Seminaret, 290 i byens gymnas, 100 i en evangelisk grunnskole, 80 i Richterhaus, 30 på hospitalet.
* 19. januar 1945 – de norske offiserene marsjeres vestover, og ankommer til slutt leiren Stalag III A, Teillager Oflag Luckenwalde, sør for Berlin.
* 22. april 1945 – Stridsvogner fra Den røde armé under marskalk Ivan Konev frigjør Stalag III A.
* 10. mai 1945 – de fleste norske offiserene transporteres til en leir nær Lignica i Schlesien.
* I slutten av mai og begynnelsen av juni 1945 kommer de tilbake til Oslo etter en flere dager lang togreise via Hamburg og Århus i Danmark og derfra med skip til Norge.

## Norske fanger
* Otto Andreas Bjørnstad, løytnant i marinen, fangenummer 1573, 16.8.1943
* Haakon Eeg-Henriksen, sivilingeniør, fangenummer 1074, flyktet 22.01.1945
* Bjarne Eriksen, løyntnant, fangenummer 1530
* Leif Feiring, major, fangenummer 927
* Halvor Hansson, oberst, fangenummer 14
* David Haugse, løyntnant, 1943 til 1945
* Andreas Hodnefjeld, kaptein, fangenummer 951, arrestert i Florø 15.8.1943
* Per Leganger Holm, løytnant
* Alv Kjøs, major
* Helge Løvland, fra august 1943
* Syvert Messel, løyntnant
* Ragnvald Gustav Mjåland, kaptein
* Erling Munthe-Dahl, kaptein
* Sigvardt Pran, kaptein, arrestert 1943
* Ole Rafdal, løyntnant, fangenummer 1125, fra 1943 til 1945
* Otto Ruge, general, fra 1944
* Olaf Rynning-Tønnesen, 1943 til 1945
* Ewald Røren, kaptein, i hht. brev til Johan Basileu-Basilier Oflag XXI C, søndag 26. april 1942. (Oflag XXI geprüft A)
* Johannes Henrik Schiøtz, oberst, fangenummer 1645
* Jacob Olai Rasmussen Skarstein, kaptein i forsvaret
* Bernhard Trondseth, løytnant, fangenummer 1371, brev til Grøtte 17.10.1944 (oflag XXIC Gepruft an 14)
* Jan Mauritz Collin Vilster, oberst

## Se også
* Krigsfangemuseet i Schildberg
* Aktion Polarkreis

## Referanser


## Eksterne lenker
* OFLAG XXIC 1943 – 1945